ครม. ตั้ง “กุลยา ตันติเตมิท” นั่ง ผอ.สำนักงานเศรษฐกิจการคลัง คนใหม่
ครม. ตั้ง “กุลยา ตันติเตมิท” นั่ง ผอ.สำนักงานเศรษฐกิจการคลัง คนใหม่
ครม. ตั้ง “กุลยา ตันติเตมิท” นั่ง ผอ.สำนักงานเศรษฐกิจการคลัง คนใหม่
17 พ.ย. 2563

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (17 พ.ย.63) มีมติอนุมัติตามที่กระทรวงการคลังเสนอรับโอน น.ส.กุลยา ตันติเตมิท ผู้ตรวจราชการกระทรวง สำนักงานปลัดกระทรวง กระทรวงการคลัง ไปดำรงตำแหน่งผู้อำนวยการสำนักงานเศรษฐกิจการคลัง (สศค.) ที่ว่างอยู่
พร้อมกันนี้ ครม.ยังมีมติอนุมัติตามที่ รมว.คลัง เสนอแต่งตั้ง นายณัฐกร อุเทนสุต ผู้อำนวยการสำนักแผนภาษี กรมสรรพสามิต ให้ดำรงตำแหน่ง ที่ปรึกษาด้านพัฒนาระบบควบคุมทางสรรพสามิต (นักวิเคราะห์นโยบายและแผนทรงคุณวุฒิ) กรมสรรพสามิต กระทรวงการคลัง ตั้งแต่วันที่ 1 ตุลาคม 2563